Беларуская мова 7 клас

Тэма: Дзеепрыметнікі залежнага і незалежнага стану, іх утварэнне і ўжыванне

Мэты і задачы: пазнаёміць вучняў са спосабамі ўтварэння, напісаннем і ўжываннем дзеепрыметнікаў залежнага і незалежнага стану; садзейнічаць выпрацоўцы ўмення іх сэнсавага адрознення; спрыяць выхаванню самастойнасці, працавітасці, любові да роднага краю, да роднай мовы.

Ход урока

 Эпіграф

 Абяднелая,

 Апусцелая, і змарнелая мая

 Неўгамонная,

 Непакорная,

 Беларуская зямля!

 А. Дзеружынскі

**І. Арганізацыйны момант**

Псіхалагічны настрой на ўрок. Добры дзень! Я вітаю на ўроку сёння тых, хто прыйшоў на заняткі, хто прыехаў аўтобусам, пешшу прыйшоў, хто пакінуў кватэры і цёплыя хаткі. Кожны з вас атрымае, напэўна, дзясяткі, ці то хлопчык цудоўны, ці, можа, дзяўчо. Я заданні цікавыя вам прапаную. І чакаю адказаў цікавых ад вас. Я прыму вашу думку любую-любую. Запрашаю да працы, бо час ужо. Час!

Англійскі пісьменнік Бернанд Шоу гаварыў: “Калі ў мяне адзін яблык…..”. На дошцы запісаны праказкі. Якую возьмеце з сабою на ўрок? Чаму?

Праўда наверх выйдзе.

Слухай многа, а гавары мала.

Выказанага слова да губы не вернеш.

**ІІ. Тэарэтычнае паўтарэнне. Франтальнае апытванне. Карткі ТАК, НЕ**

Дзеепрыметнік – гэта самастойная часціна мовы.

Дзеепрыметнік мае адзнакі дзеяслова і прыметніка.

Паяснёнае слова ўваходзіць у дзеепрыметнікавы зварот.

Дзеепрыметнікавы зварот заўсёды адасабляецца.

Дзеепрыметнік разам з залежнымі словамі ўтварае дзеепрыметнікавы зварот

**ІІІ. Актуалізацыя ведаў і мэтавызначэнне**

1.На дошцы запісаны два словазлучэнні: *пасівелыя валасы, прачытаныя кнігі.* Параўнайце гэтыя словазлучэнні. (Агульнае: назоўнікавыя словазлучэнні, дзе залежнае слова – дзеепрыметнік. Словазлучэнні ўжыты ў множным ліку. Рознае: у словазлучэнні пасівелыя валасы дзеянне ўтворана самім назоўнікам: валасы, якія пасівелі самі; у словазлучэнні прачытаныя кнігі на кнігі накіравана дзеянне з боку іншай асобы: нехта прачытаў кнігі.)

2.- Сёння на ўроку мы будзем працягваць вывучацьдзеепрыметнікі і пазнаёмімся з дзеепрыметнікамі залежнага і незалежнага стану. (Мэта ўрока.)

-У кожнага з вас, напэўна, узнікла пытанне: для чаго нам вывучэнне дадзенай тэмы? Адказ просты: у залежнасці ад таго, якога стану дзеепрыметнік, выбіраецца і суфікс для яго ўтварэння. А правільна выбраны суфікс і правільна запісанае слова – гэта паказчык вашай пісьменнасці.

ІV. Вывучэнне новай тэмы

1.Практ.67.

-Пісьмова дайце адказы на пастаўленыя пытанні.

2.Практ.68. Вучні самастойна аналізуюць табліцу (работа ў парах). Затым па табліцы задаюць адзін аднаму пытанні.

3.Чатанне ўголас тэарэтычнага матэрыялу на с. 40-41 вучэбнага дапаможніка. Настаўнік акцэнтуе ўвагу натым, што дзеепрыметнікі цяперашняга часу не характэрны для беларускай мовы. Дзеепрыметнікі прошлага часу залежнага стану з суфіксамі –ш-, -ўш- ужываюцца абмежавана.

V. Праверка разумення вывучанага

1.Практ.69: размеркаваць дзеепрыметнікі паводле іх стану на два слупкі.

2.Калектыўная работа над практыкаваннем 72

**V. Фізкультхвілінка**

Устаньце, дзеткі, усміхніцеся,

Зямлі нашай беларускай пакланіцеся

За шчаслівы дзень учарашні.

Усе да сонца пацягніцеся,

Улева, управа нахіліцеся,

Верацёнцам пакруціцеся.

Раз прысядзьце, два прысядзьце

І за парты ціха сядзьце.

Трошкі мы стаміліся –

Але не зусім...

Вочкі ў нас закрыліся.

Дапаможам ім?!

Будзе ў нас зарадка

Зараз для вачэй.

Каб была разрадка,

Зробім ТАК хутчэй.

Вочы паднімаем,

Але не глядзім.

Потым – апускаем.

Так карысна ім.

У бакі паводзім,

Ўверх і ўніз яшчэ.

Разы тры так зробім –

І вачам лягчэй.

**VІ. Арфаграфічная хвілінка**

У прывітанні прагучала слова **дзясятка.** Хто запіша яго на дошцы? Патлумачце правапіс **я.** Прывядзіце прыклады правапісу слоў на такое ж правіла.

**VІІ. Замацаванне вывучанага**

Практ. 70: спісаць, устаўляючы прапушчаныя літары і знакі прыпынку; абазначыць стан дзеепрыметнікаў.

Творчая праца **або праца з тэкстам**

- Давайце падумаем, якую роля ў жыцці адыгрывае музыка?(Уключаецца спакойная музыка.)

 Музыка лечыць душу;

 Можа яна нагадаць

 Ветру асенняга шум,

 Звон ручая,

 Салаўя;

 Можа яна перадаць

 Крык, цішыню,

 Глыбіню, вышыню,

 Лёт матылькоў і арлоў…

 Хораша так размаўляе без слоў.

- Музыка заспакойвае, прыводзіць у парадак думкі, натхняе на творчасць. Я прапаную пад музыку скласці 4-5 сказаў на тэму “Мая радзіма”, ужываючы дзеепрыметнікі.

**VІІІ. Кантроль ведаў і ўменняў**

Вучні выконваюць тэсты.

**ІХ. Падвядзенне вынікаў**

Выстаўленне і каменціраванне адзнак

**Х. Дамашняе заданне**

Параграф 8, пр. 73

**ХІ. Рэфлексія “Незакочаны сказ”:**

Дзеці выказваюцца адным сказам, выбіраючы пачатак фразы з рэфлексіўнага экрана на дошцы:

сёння даведаўся… мяне здзівіла…

я набыў… я здолеў…

было цікава… я паспрабую…

было цяжка… я навучыўся…

я выконваў заданні… урок даў мне для жыцця

я зразумеў, што… у мяне атрымалася…

цяпер я магу… мне захацелася…

Уваходзіны

Дом збудаваны, наступіў час перасялення. Звычайна  першым у хату ішоў гаспадар з гаршчком, напоўненым жарам з вуголем. За ім хатнія неслі нажытую маёмасьць. Гаспадар абносіў гаршчок уздоўш сцен, спыняючыся на імгненне у кожным куце. Потым ставіў гэты гаршчок на прыпечак і адразу запальваў у печы падрыхтаваныя дровы. А напярэдадні ў новы дом запускалі пеўня ці курыцу. Калі спужаны певень спеваў, то гэта лічылася добрым знакам, калі ж не – дрэнным.

**І варыянт** выконвае работу над памылкамі

**ІІ варыянт** выпісвае дзеепрыметнікі

-  Работа над памылкамі: з вуголлем, маёмасць, уздоўж, на імгненне ў, спяваў.

- Работа са слоўнікам: кут-угол, маёмасць-имущество,состояние.

- Праверка дзеепрыметнікаў: збудаваны, напоўненым, нажытую, падрыхтаваныя, спужаны.

Творчае заданне.

Па выпісаных дзеепрыметніках узнавіць тэкст “Уваходзіны”

4. Развіццё маўлення.

Настаўнік:

-Нашы продкі верылі ў тое, што ўсе рытуалы ўплываюць на наша жыццё.

Вучні расказваюць аб тым, якія існавалі і існуюць у беларусаў павер’і, звязаныя з Уваходзінамі, што ўплываюць на лёс чалавека, прыносяць удачу ці бяду.

- У славянскіх народаў быў такі звычай: трэба, каб новая хата сем дзён пастаяла недабудаванай. Шэсць дзён у ёй павінны начаваць розныя хатнія жывёлы, і толькі на сёмы дзень туды магла пераходзіць сям’я.

-Пры ўваходзінах трэба было памазаць мёдам, сабраным на сваёй пасецы, усе чатыры куты, каб жыццё было салодкае.

-Было прынята ўкрасці ў суседзяў качаргу і прынесці яе ў новы дом, але перш за ўсё заносілі абраз і стол.

- У асобных раёнах Беларусі сустракаўся і такі звычай: пры ўваходзінах праз адчыненыя дзверы кідалі клубок нітак. Трымаючыся за нітку, члены сям’і па старшынству ўваходзілі ў хату.

- Першымі ў новую хату патрэбныя рэчы заносілі звычайна гаспадар ці гаспадыня. Але, калі яны былі бяздзетныя, па іх даручэнні гэта рабілі іншыя родзічы, што мелі дзяцей, або цяжарная жанчына.

-Засяляючыся ў новы дом, абавязкова прыбярыце ў старым – нічога не пакідайце пасля сябе.

- Сярод беларусаў шырока бытавала павер’е аб тым, што сапраўдным гаспадаром хаты з’яўляецца дамавічок, таму трэба зваць яго з сабой, пры гэтым прыхапіць жменьку смецця каля парога старога жылля.

-  Калі дамачадцы пераступяць парог хаты, то бацька клаў ва ўсе куты хаты па тры манеты (на багацце), а маці рассыпала па падлозе жменю жыта, каб доўжалася жыццё і нараджаліся дзеці.

- Вокны надзялялі асобай святасцю. Яно павінна быць заўсёды чыстым. Праз вокны катэгарычна забаранялася пляваць, выкідваць смецце, выліваць брудную ваду, сварыцца і г. д. Лічылася, што пад вакном стаіць анёл, які ахоўвае дом і ўсіх яго жыхароў. Не забывайцеся і вы пра гэта!

- Сярод беларусаў існавала такая прыкмета: хто ў дзяцінстве разбураў птушыныя гнёзды, той за жыццё зменіць столькі сяліб, колькі гнёздаў разбурыў. Памятайце пра гэта!

1. Дзеепрыметнік – гэта…

1) Самастойная часціна мовы.

2) Форма дзеяслова.

3) Службовая часціна мовы.

4) Форма прыметніка.

1. На пытанні якой часціны мовы адказвае дзеепрыметнік?

1) Назоўнік.

2) Дзеяслоў.

3) Прыметнік.

4) Прыслоўе.

1. Якім членам сказа з’яўляецца дзеепрыметнік?

1) Азначэннем.

2) Дапаўненнем.

3) Акалічнасцю.

4) Дзейнікам.

1. Што абазначае дзеепрыметнік?

1) Прымету дзеяння.

2) Дадатковае дзеянне.

3) Прымету паводле дзення.

4) Дзеянне.

1. Сярод пералічаных слоў знайдзіце дзеепрыметнік.

1) Сіні.

2) Сінець.

3) Пасінець.

4) Пасінелы.

1. Якое слова не адносіцца да дзеепрыметнікаў.

1) Праслаўлены

2) Пасівелы.

3) Светлы.

4) Упрыгожаны.

1. Сярод пералічаных слоў знайдзіце дзеепрыметнік жаночага роду.

1) Абяцанае.

2) Пужаны.

3) Хвалены.

4) Адрэзаная.

1. Сярод пералічаных слоў знайдзіце дзеепрыметнік прошлага часу.

1) Рунеючае збожжа.

2) Разамлелае сонца.

3) Квітнеючы сад.

4) Цвітучая сенажаць.

1. Сярод пералічаных словазлучэнняў знайдзіце дзеепрыметнік незакончанага трывання.

1) Сінеючая даль.

2) Забытая песня.

3) Зроблены шалаш.

4) Вышыты рушнік.

1. Якое слова абазначае прымету прадмета паводле дзеяння ў сказе?

На галлі алешын з пупышак выглядалі вострыя зялёныя лісточкі, акропленыя ранішняю расою.

1) Зялёныя.

2) Акропленыя.

3) Вострыя.

1) Ранішняю.

1. Дзеепрыметнік – гэта…

1) Самастойная часціна мовы.

2) Форма дзеяслова.

3) Службовая часціна мовы.

4) Форма прыметніка.

1. Якім членам сказа з’яўляецца дзеепрыметнік?

1) Азначэннем.

2) Дапаўненнем.

3) Акалічнасцю.

4) Дзейнікам.

1. Што абазначае дзеепрыметнік?

1) Прымету дзеяння.

2) Дадатковае дзеянне.

3) Прымету паводле дзення.

4) Дзеянне.

1. Сярод пералічаных слоў знайдзіце дзеепрыметнік.

1) Сіні.

2) Сінець.

3) Пасінець.

4) Пасінелы.

1. Якое слова не адносіцца да дзеепрыметнікаў.

1) Праслаўлены

2) Пасівелы.

3) Светлы.

4) Упрыгожаны.

1. Якое слова абазначае прымету прадмета паводле дзеяння ў сказе?

На галлі алешын з пупышак выглядалі вострыя зялёныя лісточкі, акропленыя ранішняю расою.

1) Зялёныя.

2) Акропленыя.

3) Вострыя.

1) Ранішняю.

1. Сярод пералічаных слоў знайдзіце дзеепрыметнік жаночага роду.

1) Абяцанае.

2) Пужаны.

3) Хвалены.

4) Адрэзаная.

1. Сярод пералічаных слоў знайдзіце дзеепрыметнік прошлага часу.

1) Рунеючае збожжа.

2) Разамлелае сонца.

3) Квітнеючы сад.

4) Цвітучая сенажаць.

9.На пытанні якой часціны мовы адказвае дзеепрыметнік?

1) Назоўнік.

2) Дзеяслоў.

3) Прыметнік.

4) Прыслоўе.

10. Сярод пералічаных словазлучэнняў знайдзіце дзеепрыметнік незакончанага трывання.

1) Сінеючая даль.

2) Забытая песня.

3) Зроблены шалаш.

4) Вышыты рушнік.

**1.Выпісаць са сказаў дзеепрыметнікі залежнага стану прошлага часу.**

       Рачулкі сіняю аправай аздоблены стракаты луг.  З палёў шырокіх вецярок прыносіць крыштальны звон даспелага калосся. Яшчэ не ўся работа зроблена, не ўсё жніво ў нас пажата. Няспелы колас гнецца долу.

**2.Ад дзеясловаў утварыце магчымыя формы дзеепрыметнікаў.**

      Атуліць, спіліць, звярнуць, агарнуць, аднавіць, завеяць, зазелянець, ускінуць, ліць, скасіць.

**3.Выпішыце дзеепрыметнікі, якія маюць суфікс -н**

Прынесены, выпісаны, адчынены, намаляваны, падрыхтаваны, прывезены, заплецены, замецены, вывучаны, засвоены, пафарбаваны.

**4 . Пастаўце знакі прыпынку.**

      Асветленая сонцам верхавіна дрэва  пералівалася ўсімі колерамі вясёлкі. 2. Кветкі прыхопленыя раннім марозам неяк адразу схіліліся да самай зямлі. 3. Кніга прачытаная ў раннім дзяцінстве застаецца ў памяці на ўсё жыццё. 4. Падлога чыста вымытая прыемна пахла. 5. Лісце  апалае з дрэў рознакаляровым дываном ляжала пад нагамі. 6. У памяці паўсталі  яшчэ з вечара перапісаныя старонкі.

1. Дзеепрыметнік- гэта:

*(поўны адказ)*

1. Дзеепрыметнік не мае ўласцівасцей:

а)прыметніка

б)назоўніка

в)дзеяслова

3. Дзеепрыметніку ўласцівы марфагічныя прыметы:

 а) трывання;

 б) часу;

 в) асобы;

 г)зваротнасці

 4. Знайдзіце няправільна напісаныя дзеепрыметнікі:

 а)заінелыя;

 б)зморшчанныя;

 в)заселеный

5. Вызначце прыметнікі залежнага стану:

 а) пажаўцелая (трава)

 б) адламаны (сук)

 в) падросшы (сад)

 г) куплены (падарунак)

6. Вызначце прыметнікі незакончанага трывання:

 а) кіруючая (роля)

 б)прычасаныя (валасы)

 в) рухаючая (сіла)

 г) навостраны (аловак)

7. Якія знакі прыпынку трэба паставіць у сказе?

Свежае прыемнае паветра напоенае густымі пахамі хвооі навісла шызаватай смугай.

а) тры коскі

б)працяжнік, адна коска

в)адна коска

д)няма знакаў прыпынку

 Тэставыя заданні

 1.Якім членам сказа можа быць дзеепрыметнік?

 а)выказнікам, азначэннем;

 б)дапаўненнем;

 в)дзейнікам, акалічнасцю.

 2.Якія граматычныя прыметы прыметніка мае дзеепрыметнік?

 а)трыванне, час, стан;

 б)лік, склон, род;

 в)асоба, лад, спражэнне.

 3.Вызначце сказ з дзеепрыметнікавым звароткам?

 а)Пры раскопках гарадзішча знойдзена шмат гліняных пасудзін.

 б)Яны аддавалі перавагу нефарбаванай палатнянай тканіне.

 в) Лісце апалае з дрэў вецер гнаў па дарозе.

 4.У якім сказе дапушчана пунктуацыйная памылка?

 а)Зімняя шапка, надзетая крыху набок вельмі ішла да твару.

 б)Напоўненыя вадой, збаны можна прыняць за сімвал жыцця.

 в)Прыгатаванымі з грыбоў стравамі можна было б вельмі разнастаіць

 любое меню

 5.Вызначце дзеепрыметнікі незалежнага стану прошлага часу.

 а)прамок, збялелі;

 б)расчырванеўся, пасівелі;

 в)прамоклы, расчырванелы.

 6.Як змяняюцца дзеепрыметнікі? Выберыце правільны адказ.

 а)па ліках і родах (у адзіночным ліку);

 б)па асобах і ліках;

 в)па ліках, склонах і родах (у адзіночным ліку).

 7.Граматычныя прыметы дзеепрыметніка ў сказе *Наведаў я пазелянелыя*

 *лугі* з’яўляюцца:

 а)незакончанае трыванне, залежны стан,прошлы час, назоўны склон;

 б) закончанае трыванне,незалежны стан,прошлы час, множны лік,

 вінавальны склон;

 в) закончанае трыванне, залежны стан, цяперашні час, назоўны склон,

 множны лік.

 8.Выберыце сказ, у якім часціцу НЕ з дзеепрыметнікамі трэба пісаць асобна.

 а)Нікім (не)палітыя кветкі ўжо пачыналі вянуць.

 б)(Не)забытая крыўда не давала пакою.

 в)На стале ляжаў (не)пачаты пачак пячэння.